མཚམས་འདིར་བདེ་ནང་བཀའ་བློན་བཀྲིས་དབང་འདུས་ལགས་ནས་དགོངས་ཚུལ་སྙན་སེང་ཞུས།མུ་མཐུད་བཀའ་གནང་བར།འཛིན་གྲྭ་གང་འཚམ་བར་ཕྲུ་གུར་སློབ་འཁྲིད་བོད་སྐད་ཐོག་ཕྱིན་ན་ཡག་པོ་འདུགདེ་འདྲ་བྱས་ན་ཕྲུ་གུར་སློབ་པ་དང་ཆབས་ཅིག་བོད་པའི་སྐད་ཡིག་དེ་ག་ཡར་རྒྱས་འགྲོ་གི་རེད།དེ་སྔོན་ཕི་རི་མན་ཡོད་པའི་སྐབས་ལ་བོད་སྐད་ཐོག་གཙུག་ལག་སློབ་གཉེར་ཁང་ཟུར་དུ་འཛུགས་དགོས་པ་དང༌།སློབ་ཚན་ཁག་བོད་སྐད་ཐོག་ནས་བསླབ་རྒྱུ་ཞིག་བཙུགས།ཉིན་རེ་ཉིན་རེ་འཛིན་གྲྭའི་སློབ་ཚན་རྣམས་ཉིན་རེ་ཉིན་རེ་ཚིག་མཛོད་ནས་སྒྱུར་གྱིན་སྒྱུར་གྱིན་བྱས་ནས་འགྲོ་དགོས་བྱུང་ན་ཡང་རིམ་པས་རིམ་པས་དེ་བསགས་ཏེ་རྗེས་སུ་བོད་སྐད་ནང་སློབ་ཚན་ཆ་ཚང་འགྲོ་ཐུབ་པ་ཞིག་ཡོང་གི་རེད།མིང་ཚིག་ཁ་ཤས་བོད་སྐད་ནང་ལ་ཡིན་གཅིག་མིན་གཅིག་དོན་སྒྱུར་བྱེད་དགོས་དོན་མེད།དཔེར་ན།ཨེ་ཌོམ་ཟེར་བ་ལྟ་བུ་ཞིག་ཡིན་ན།ཨ་རབ་མི་ཚོས་ཨེ་ཌོམ་ཟེར་གྱི་འདུག་བསམ་བྱུང༌།དེ་འདྲ་ང་རང་ཚོས་བོད་སྐད་ནང་ལ་ཡོད་ན་དེ་རང་བྱས།དེ་མིན་ཚན་རིག་གི་མིང་ཚིག་ཡིན་ནའང་རུང༌།ལ་ཌིན་གྱི་ཚིག་ཡིན་ནའང་རུང༌།དེ་ག་བེད་སྤྱོད་བྱས་ན་འགྲིགས་ཀྱི་རེད་ཅེས་དེ་དུས་བསམ་འཆར་དེ་འདྲ་བྱུང་བ་རེད།ཡིན་ན་ཡང་དེ་འདྲ་ལག་ལེན་འགེལ་ཐུབ་ཀྱི་མ་རེད་ཅེས་དེ་མུར་ལུས་པ་རེད།